kardosdrur/scandi-wiki huggingface dataset:
Anton Groothoff

Anton Vilhelm Heinrich Groothoff (18. oktober 1847 i Hamborg – 31. januar 1923 i Sorø) var en dansk amtmand og kammerherre.

Karriere 
Han var søn af grosserer Herman Groothoff (1818-1889) og Wilhelmine Lüchtenberg (død 1904). Groothoff blev student fra Borgerdydskolen på Christianshavn 1865, fik dansk indfødsret 1870 og blev cand.jur. 1873. 1874-77 var han sagførerfuldmægtig i København og var 1875-81 tillige ansat ved Sjællands Stiftamt. Groothoff blev ansat som volontør, senere assistent, i Indenrigsministeriet 1877, hvor han avancerede til fuldmægtig 1886, ekspeditionssekretær 1891 og kontorchef 1894.

Fra 1. august 1894 var han amtmand over Bornholms Amt, og blev med virkning fra 1. januar 1903 forflyttet til amtmand over Sorø Amt, hvor han virkede, indtil han fik afsked med virkning fra den 31. marts 1913. Umiddelbart før sin tiltræden lod han en ny amtmandsbolig opføre i Sorø. Boligen huser nu Hauchs Physiske Cabinet under Sorø Akademi. Groothoff var bl.a. møntsamler.

I kraft af sin stilling var han fra 1894 formand for valgbestyrelsen for 4. Landstingskreds, fra 1903 fast formand for Overlandvæsenskommissionen i Bornholms Amtsrådskreds og 1903-1913 for Overlandvæsenskommissionen i Sorø Amtsrådskreds. 
24. april 1895 blev han Ridder af Dannebrogordenen, 18. oktober 1901 Dannebrogsmand, 30. marts 1909 Kommandør af 2. grad af Dannebrog og 1910 kammerherre.

Han blev gift 23. juli 1887 i Søllerød med Maria Louise le Maire (8. maj 1852 i København - 23. maj 1943 i Sæby, Løve Herred), datter af grosserer, bankier Chrétien Frédéric Emile le Maire og Louise Johanne Frederikke Krogh.

Han er begravet på Sorø Nye Kirkegård.

Gengivelser 
Bornholms Museum har et portrætmaleri af ham. Det Kongelige Bibliotek har et portrætfotografi af ham fra 1921, og flere andre fotografier findes, bl.a. et ungdomsportræt i familieeje af E. Lange. Ny Carlsberg Glyptotek har en plakette af hans portræt udført 1921 af Arnold Hartig og deponeret i Den Kongelige Mønt- og Medaillesamling på Nationalmuseet siden 1939. Odense Bys Museer har en portrætmedalje af samme.

Kilder

Eksterne henvisninger 
 

 
 Danske Jurister 1736-1936.
 Omtale i Soranerarkivet 

Amtmænd fra Danmark
Jurister fra Danmark
Kontorchefer fra Danmark
Kammerherrer fra Danmark
Personer fra Hamborg
Kommandører af Dannebrog
Danskere i 1800-tallet
Danskere i 1900-tallet
Numismatikere fra Danmark
Studenter fra Københavns Åbne Gymnasium
Nicolas Jenson

Nicolas Jenson (1420 i Sommevoire i Champagne-Ardenne i Frankrig - 1480 i Venedig) var en fransk bogtrykker, som fra 1470 arbejdede i Venedig. 

Jenson var udlært gravør og virkede som stempelskærer og møntmester i Tours, da den Karl 7. 1458 sendte ham til Mainz for hente viden til Frankrig om den nye bogtrykkerkunst. Da kongen døde kort efter i 1461, og den nye konge Ludvig 11. ikke delte farens interesser, rejste Jenson videre til Venedig, hvor han nedsatte sig som bogtrykker.

Inden han døde i 1480, nåede han at udsende ca. 150
bøger, hvis forfattere nogenlunde ligeligt fordelte sig imellem
kirkefædrene og klassikerne. Sixtus IV var så tilfreds med kvaliteten af hans arbejde, at han tildelte ham en grevetitel.

Hans antikvaskrift fra omkring 1470 blev forbillede for mange senere varianter i England fx William Morris' "Golden Type" fra 1890'erne og i Danmark "Abrams Venetian" (1987).

Se også 
 Skrifttype (skriftsnit) − Antikva
 Punkt (typografi)

Litteratur 
 Nordisk leksikon for Bogvæsen, bind 1, side 469
 " 'Impressa litera venetiana' : Nicolas Jenson og hans skrift (Monumenta typographica I)", artikel af Ejnar Philip i Bogvennen, 1968; findes online .

Noter

Eksterne henvisninger 

 "Impressa litera venetiana": Nicolas Jenson og hans skrift (Monumenta typographica I)  af Ejnar Philip fra Bogvennen 1968 
 "Venezia - Nicolas Jenson", tydelige fotos fra "Bookhistorian", Flickr.com 
 Nicolas Jenson i Gesamtkatalog der Wiegendrucke, katalog over inkunabler, vuggetryk



Typografer
Bogtrykkere
Personer fra Frankrig
Personer fra før år 1500
Kristian Kongstad

Johan Kristian Kongstad (oprindelig Rasmussen, født 9. april 1867 i København, død 24. juni 1929 i Holte) var en dansk tegner, træbilledskærer, bogtrykker og bogkunstner.

Efter at have været i malerlære og besøgt Teknisk skole var Kongstad i flere år elev på Kunstnernes Studieskole, hvor han navnlig arbejdede under Frans Schwartz og Kristian Zahrtmann.

1892-96 udstillede Kongstad mindre billeder, men opgav tidligt tanken om at blive maler og besluttede sig til i stedet for at kaste sig over de mangfoldiggørende kunster, navnlig træsnittet, og senere også over fremstillingen af bibliofile bøger: 1894 åbnede Kongstad i København "Atelier for Bogudstyr", i hvilket han særlig praktiserede håndmalet dekoration på bogbind og håndmalede forsatspapirer. Forretningen gik dog ikke; tiden var endnu ikke moden til at kunne værdsætte denne slags bibliofile raffinementer.

Kongstad bosatte sig 1896 en tid i München, hvor han blandt andet studerede farvetræsnittets teknik. Efter nogen tids ophold i Tyskland vendte han tilbage til Danmark og bosatte sig i Frederiksværk, hvor han selv begyndte at trykke sine træsnit.

I 1897 indrettede han i sin villa i Fredensborg et lille bogtrykkeri. Nogle år senere flyttede Kongstad sin lille virksomhed til Helsingør, men overdrog snart sit bogtrykkerimateriale til en anden og indrettede sig et nyt trykkeri i Hillerød; det blev installeret i J. Jørgensen & Co.s Bogtrykkeri (Ivar Jantzen) som en særlig afdeling under Kongstads ledelse.

Den første skrifttype Kongstad købte var en "Jenson" fra et engelsk skriftstøberi. Den var en efterligning af den fransk-italienske bogtrykker Nicolas Jensons antikva, der havde været forbillede for William Morris' "Golden Type" og Cobden-Sandersons "Doves Press Type"

Kongstad har − dels på eget forlag, dels for andre − udført en række småbøger med originale tegninger og andre dekorationer i træsnit og zinkætsning.

Samtidig med at han drev sin selvstændige virksomhed, var Kongstad kunstnerisk konsulent for Gyldendals Forlag, og med maleren Poul Sæbye som medhjælper har han udført de to pergamentafskrifter af grundloven (1915), som opbevares henholdsvis i statsrådet og rigsdagens arkiv.

Som træskærer, xylograf, arbejdede Kongstad dels bredt i Dürers, Cranachs og andre gammeltyske kunstneres stil, dels brugte han samtidige teknikker. Hans hovedværker i træsnit er "Foraaret", "Landskab, tidligt Foraar", "Tre Tidstyper" og "De 12 Maaneder".

Galleri

Kilde 
  af typograf Emil Selmar

Litteratur 
 Jan Eskildsen: Boghåndværkeren og kunstneren Kristian Kongstad, Danmarks Grafiske Museum. Forening for boghåndværk 1995/96, 63s., illustreret. Med Kongstads selvportræt på omslaget.

Noter

Eksterne henvisninger 

 Kristian Kongstad i Dansk Biografisk Leksikon, DBL
 
 "Kr. Kongstad som Bogtrykker"  af Carl Volmer Nordlunde (1888-1970) i Bogvennen, 1929	
 

Tegnere fra Danmark
Xylografer fra Danmark
Bogtrykkere fra Danmark
Illustratorer fra Danmark
Personer fra København
Personer i Dansk Biografisk Leksikon
Danskere i 1800-tallet
Danskere i 1900-tallet
Salmonsens
Personer i Kraks Blå Bog (afdøde)
Peter Kramp

Peter Kramp (29. marts 1941-8. juli 2015) var en førende dansk retspsykiater og ledende overlæge på Retspsykiatrisk Klinik.

Kramp blev læge fra Københavns Universitet i 1968 og havde ansættelser på blandt andet Rigshospitalet, Gentofte Amtssygehus og Sct. Hans Hospital.
Fra 1982 og frem til sin pension med udgangen af marts 2011 var han overlæge ved Retspsykiatrisk Klinik i København. Samme år blev han medlem af Retslægerådet, som han i 1992 blev næstformand for.
Som retspsykiater havde han ansvaret for over 2.000 mentalerklæringer.

Omkring Kramps pension portrætterede journalist Preben Lund retspsykiateren i bogen Sindssyg i gerningsøjeblikket: Retspsykiatreren Peter Kramp — læge i lovens og sindets udkantsområder.

Kramp ligger begravet på Mariebjerg Kirkegård.

Henvisninger 

Psykiatere fra Danmark
Danskere i 1900-tallet
Danskere i 2000-tallet
Bøhmen ved sommer-OL 1900

Bøhmen deltog ved de olympiske sommerlege for første gang i 1900 i Paris i Frankrig, som et uafhængigt hold, selvom landet var en del af Østrig-Ungarn på daværende tidspunkt. Der stillede i alt syv atleter op for Bøhmen.

Medaljetagere 

 Hedwiga Rosenbaumová vandt ligeledes en bronzemedalje i et tværnationalt hold med Archibald Warden fra Storbritannien — tennis, mix-double.

Referencer 

Lande ved sommer-OL 1900
1900
Alice i Eventyrland (film fra 2010)

Alice i Eventyrland er en amerikansk fantasyfilm fra 2010. Filmen er instrueret af Tim Burton, og er skrevet af Linda Woolverton.

Medvirkende

Referencer

Eksterne henvisninger 

 

Amerikanske film fra 2010
Engelsksprogede film
Film instrueret af Tim Burton
Film baseret på Alice i Eventyrland
Drager på film
Fuglsanggårdsskolen

Fuglsanggårdsskolen er en almen folkeskole beliggende i Virum nord for Lyngby. Skolen er indviet i 1958 og udvidet flere gange, bl.a. med svømmehal i 1971. Skolen kan nu rumme tre spor for hver årgang. 

Fuglsanggårdsskolen havde i 2011 og 2013 en uofficiel placering som landets bedste skole, når man målte på elevernes karakterer.

Ideen til elevorganisationen De Uafhængige Elever (siden 2004 kendt som Danske Skoleelever) udtænktes i en fysiktime i januar 1978 af den daværende elevrådsformand for skolen, Pernille Strønæs.

Referencer

Eksterne henvisninger 
 Hjemmeside
 LTK.dk stadsarkiv - "det skete 1950-2000" 

Folkeskoler i Lyngby-Taarbæk Kommune
Etableret i 1958
Sunsphere

The Sunsphere (dansk: solsfæren) i Knoxville, Tennessee i USA er et 81,07 meter højt observationstårn med en 23 meters guldfarvet hexagonal struktur på toppen. Tårnet var symbol for verdensudstillingen i Knoxville i 1982.

Tårne i USA
Verdensudstillinger i USA
Great Basin National Park

Great Basin National Park er en nationalpark i den østlig og centrale del af delstaten Nevada i USA. Parken blev etableret 27. oktober 1986, og er på 312.34 km². 

I Great Basin-bækkenet findes 5.000 år gamle balfourianae-fyrretræer, gletsjermoræner og limstenshulerne Lehman Caves  ved foden af Wheeler Peak blev oprindelig udpeget som  National Monument den 24. januar 1922, og blev senere indlemmet i nationalparken. Her findes dyrearter som corynorhinus townsendii-flagermusen, gaffelbuk og Bonnevilles rødstrubet ørred.

Parken har fået sit navn fra Great Basin som er en tør bjergregion mellem Sierra Nevada og Wasatch Mountains. Parken ligger ca. 470 km nord for Las Vegas.

Parken ligger i et tørt område med meget lav nedbør i løbet af året. Mesteparten af nedbøren faller som sne om vinteren eller som tordenvejr i løbet af sommermånederne. All nedbør i denne regionen fordamper, synker under jorden eller munder ud i søer; Intet når  havet. 

Der findes en række campingpladser i parken, samt  en reække andre gode campingmuligheder. I tilknytning til Great Basin nationalpark ligger Highland Ridge Wilderness. Disse to beskyttede områder giver en sammenhængende fauna og sammenhængende beskyttelse af 590,0 km² af Nevadas landområder.

Se også 
 Nationalparker i USA

Eksterne kilder/henvisninger 

Officielt websted

Nationalparker i USA
Nevada
Bøhmen ved sommer-OL 1912

Bøhmen deltog med 39 atleter ved sommer-OL 1912 i Stockholm, Sverige. Atleterne, der alle var mænd, konkurrerende i seks sportsgrene. Bøhmen vandt ingen medaljer ved dette OL. OL-delegationen bestod af 13 fægtere, 11 atletikudøvere, otte tennisspillere, fem cyklister, én roer og én gymnast.

Lande ved sommer-OL 1912
1912
Bøhmen ved sommer-OL 1908

Bøhmen deltog med 19 atleter ved sommer-OL 1908 i London, England. De var fordelt på fem sportsgrene, som var atletik, fægtning, gymnastik, tennis og brydning. Bøhmen tog i alt to bronzemedaljer, og endte dermed på en 17. plads i den samlede medaljestatistik.

Medaljetagere

Referencer 

Lande ved sommer-OL 1908
1908
Peter Christian Kramp

Peter Christian Kramp (6. juni 1817 i København – 23. april 1850 sammesteds) var en dansk arkitekt, bror til Lasenius Kramp.

Han var søn af snedkermester Frantz Sørensen Kramp (1771-1850 og Anne Christine Larsdatter Schiwe (1781-1836). Han kom som sin ældre bror i snedkerlære fra 1826 og besøgte Kunstakademiet allerede fra samme år. Her vandt Kramp i 1842 den lille og 1844 den store sølvmedalje. 1841-42 besøgte han Sankt Petersborg, hvor han tegnede en kirke (1841-42) og et udkast til en bro over Neva (1841-42).

Han var muligvis G.F. Hetsch' medhjælper ved ombygningen af Peschiers Gård i Holmens Kanal i 1850, og samtidig ledede han 1849-50 restaureringen af Vor Frelsers Kirke (under opsyn af N.S. Nebelong), men døde samme år, kun 32 år gammel. To andre projekter kendes fra hans hånd; en dansesalon i maurisk stil for værtshusholder Hans Rasmussen (1848) og et forlystelsesetablissement ved Sortedam Dossering/Nørrebrogade. 

Kramp udstillede på Charlottenborg Forårsudstilling 1843-45 og var vikarierende assistent ved Akademiets første bygningsskole 1844.

Kramp blev gift 26. januar 1848 i København med Maren Dorothea Pauline Jørgensen (19. oktober 1828 i København - ?), datter af melhandler Niels Jørgensen og Sophie Magdalene Rasmussen. Han indgik et nyt ægteskab i Berlin med en ukendt kvinde. Han er begravet på Assistens Kirkegård.
 
Hans breve, bl.a. til maleren J.L. Lund, findes i Det Kongelige Bibliotek.

Kilder 
 

Personer fra København
Arkitekter fra Danmark
Danskere i 1800-tallet
Ansatte ved Kunstakademiets Arkitektskole
Otto Andreas Krap

Otto Andreas Krap (Krabbe) (flor. 1688-1713) var en slesvigsk maler.

Hans herkomst er ukendt. Han blev gift 1688 i Slesvig by med Margreta Emerentz, datter af en Paul Pedersen. I 1693 blev Krap hofmaler for hertug Christian Albrecht af Gottorp. En tegning af Kristi himmelfart (sign. Tønningen) kendes (Hamburger Kunsthalle). 1694 fik han betaling for fire ovale, ovidiske historier, 1700 for en fremstilling af angrebet på Hollmer Skanse, 1708 og 1711 for marsk- og dige-kort. Han havde også almindeligt malerarbejde for hoffet, men mest dog dekorationsarbejde. Stundom forvekslet med hertugelig trompeter Otto Krap, der var hans slægt­ning.

Kilder 
 O.A., "Otto Andreas Krap", i: Merete Bodelsen og Povl Engelstoft (red.), Weilbachs Kunstnerleksikon, 3. udgave, København: Aschehoug 1947-52.

Personer fra Sønderjylland (på tværs af landegrænser)
Hofmalere
Malere fra Tyskland
Tyskere i 1600-tallet
Tyskere i 1700-tallet
Elektronisk betalingsløsning

Betalingsløsning eller betalingsgateway er blandt andet en betegnelse for betalingssystemer til e-handelsløsninger. Betalingsløsning er en bred betegnelse for betalingssystemer som typisk involverer en form for kundeinteraktion og indløsning af et betalingsmiddel, f.eks. et betalingskort.

Elektroniske betalingssystemer
Astellas Pharma

() er en japansk medicinalvirksomhed. Den er etableret 1. april 2005 ved en fusion mellem  og . I regnskabsåret 2007 var omsætningen på 972,586 mia. Yen og der var 17.085 ansatte (2012).

Astellas' franchise områder er urologi, immunologi (organtransplantation), dermatologi, kardiologi og infektionssygdomme.  Prioritetsområder for forskning og udvikling er infektionssygdomme diabetes, mavetarmsygdomme, onkologi og sygdomme på centralnervesystemet.

Virksomhedens hovedsæde er i Tokyo, med forskningscentre i Tsukuba og Osaka.  Klinisk udvikling er centreret i Northbrook i  Illinois og Leiderdorp i Holland.

Slogans 
Virksomhedens reklameslogans er:
 Engelsk: Leading Light for Life
 Japansk:

Historie 
Fujisawa Shoten blev etableret i 1894 by Tomokichi Fujisawa i Osaka og skiftede navn til Fujisawa Pharmaceutical Co. i 1943.

Yamanouchi Yakuhin Shokai blev etableret i 1923 af Kenji Yamanouchi i Osaka. Virksomheden skiftede navn til Yamanouchi Pharmaceutical Co. i 1940 og flyttede til Tokyo i 1942.

Begge virksomheder begyndte deres udenlanske aktiviteter omkring samtidigt, med åbning af kontorer i Taiwan i 1962 og 1963, osv., i USA og Europa fra 1977 og frem. Fujisawa overtog Lyphomed i 1990 og etablerede sit amerikanske forsknings og udviklingscenter i Deerfield i Illinois. Yamanouchi's R&D center i Leiderdorp blev etableret med overtagelsen af medicinalafdelingen af Royal Gist Brocades i 1991.

Fujisawa og Yamanouchi indgik i en lige fusion og etablerede Astellas Pharma den 1. april 2005.

Nogle af de ældre produkter sælges fortsat under de originale mærker for at sikre en høj produktgenkendelse.

9. juni 2010 overtog Astellas OSI Pharmaceuticals for 4 mia. US $.

Produkter 
Nogle af Astellas kerneprodukter omfatter:

Prograf (tacrolimus) - forebyggelse af post-organtransplantation organfrastødelse
Protopic (tacrolimus ointment) - Atopisk dermatitis (eksem)
Amevive (alefacept) - Plaque psoriasis
VESIcare (solifenacin succinate) - overaktiv blære (OAB)
Myrbetriq (mirabegron) - overaktiv blære (OAB)
Flomax (tamsulosin hydrochlorid) - godartet prostatahyperplasi (BPH)
Adenocard (adenosine injektion) - farmakologisk stress agent for myokardieperfusionen scanning
Adenoscan (adenosine injektion) - farmakologisk stress agent for myokardieperfusionen scanning
Lexiscan (regadenoson injektion) - farmakologisk stress agent for myokardieperfusionen scanning
Vaprisol (conivaptan) - hyponatriæmi
AmBisome (amphotericin B) - antisvampemiddel
Mycamine (micafungin sodium) - antisvampemiddel
Symoron (metadon HCL) - narkotikaafvænning
Tarceva (erlotinib) - lungekræft og bugspytkirtelkræft
Xtandi (enzalutamide) - prostatakræft

Kilder 

 Astellas Annual Report 2007

Eksterne henvisninger 

Officielle webside

Lægemiddelvirksomheder fra Japan
Virksomheder i Tokyo
Fremstillingsvirksomheder fra Japan
Bioteknologivirksomheder fra Japan
Mohammed Sohel Rana

Mohammad Sohel Rana eller Sohel Rana (født 1978) er forretningsmand og politiker fra Bangladesh, som sammen med sin far Abdul Khalek Rana i 2006 lod bygge en stor fabriksbygning i Savar nær hovedstaden Dhaka. Bygningen, som kaldtes Rana Plaza, husede adskillige tekstilfabrikker og kollapsede 24. april 2013 med tab af 1.127 menneskeliv.

Bygningskollapset i Bangladesh 

Som eneejer af bygningen Rana Plaza beskyldes Sohel Rana for at være hovedansvarlig for kollapset, og efter ordre fra premierminister Sheikh Hasina arresteredes han 28. april 2013 ved grænsen til Indien, mens han var i færd med at flygte ud af landet.

I aviser verden over beskrives Sohel Rana som en grådig og korrupt forretningsmand og politiker, der med skruppelløs indflydelse gennem regeringspartiet Awami Leagues ungdomsafdeling i Savar, udnyttede sin økonomiske og politiske magt til at true de mange fabriksarbejdere til at genoptage arbejdet i den lukningstruede bygning, da de ellers ville miste en måneds løn, efter at bygningen af bygningsinspektører dagen inden kollapset havde været evakueret pga. opståede alvorlige revner i den bærende konstruktion.

Arrestation og retssag 
Sigtelserne mod Sohel Rana omfatter overtrædelse af bygnings-regulativet (engelsk: Building Code Violation), idet udvidelsen af den oprindeligt 5-etagers bygning til 8 etager ikke menes at være lovlig.

Bangladeshs højesteret tillod 24. marts 2014 løsladelse mod kaution for denne sigtelse.

Desuden foreligger alvorlige sigtelser mod Sohel Rana, uden mulighed for løsladelse mod kaution, for ved korruption at forvolde de mange tekstilarbejderes død.
Antikorruptions-kommissionens undersøgelser er et år efter kollapset nået til en afsluttende fase, inden retssagen mod Sohel Rana kan gå i gang.

Noter 

Personer fra Bangladesh
Mount Everest-lavinen 2014

Mount Everest-lavinen 2014 var en lavine, der fandt sted den 18. april 2014 på Mount Everest ved Everest Base Camp. Lavinen  dræbte 16 nepalesiske sherpanesiske bjergguider. Pr. 20. april 2014 var blot 13 af de omkomne fundet, og eftersøgningen efter de resterende tre blev afsluttet på grund af vanskelighederne og farerne som eftersøgningsmandskabet blev udsat for. Nogle sherpaer udtrykte stærk utilfredshed med den beskedne kompensation, som familiene til de omkomne blev tilbudt fra myndighederne og indstillede yderligere aktiviteter for resten af sæsonen.

Lavinen 
Omkring klokken 06.45 lokal tid fandt en lavine sted på sydsiden af Mount Everest i en højde af 5.791 moh.  Lavinen fandt sted på en af de populære opstigningsruter på vej mod gletsjerne i Khumbudalen, ikke lang fra Unna Base Camp. En række ustabile isblokke i og over gletsjerne gør, at bjergbestigerne forsøger at forcere området tidligt om morgenen, før temperaturen stiger. Ca. 30 personer, primært sherpa-guider, blev begravet ved lavinen, der blev udløst af faldende isblokke fra den vestlige kant af Mount Everest over gletsjerne.

Omkomne 

16 personer døde i lavinen. 13 af disse var fundet den 20. april 2014, hvor den videre eftersøgning blev indstillet som følge af, at det videre arbejde var for risikabelt. De resterende tre omkomne var begravet under 80 til 100 meter med is og sne, og yderligere snefald gjorde videre eftersøgning usikker.  Ni andre bjergbestigere blev skadet i lavinen, hvoraf de tre måtte have akuthjælp på hospital.

Mere end 200 personer er omkommet under bestigning af Mount Everest, men denne ulykke er den største enkeltulykke i historien og overgår ulykken i 1996, da otte udenlandske bjergbestigere døde.

Reaktioner 
I tillæg til de obligatoriske forsikringer, der udbetaler 10.000 USD til sherpaernes familier, har den nepalesiske regering tilbudt erstatning på 40.000 nepalesiske rupies som en umiddelbar hjælp til ofrenes nærmeste pårørende. Myndighedenes tilbud vil alene dække begravelsesomkostningerne, hvilket sherpaene reagerede kraftig imod, og deres organisation, Nepal Mountaineering Association, protesterede. Organisationen oplyste, at arbejdet ville blive nedlagt, om ikke hele forsikringssummen ville blive udbetalt til familiene til de omkomne, skaderne og de savnede. De krævde endvidere et mindested for de omkomne, en fordobling af forsikringsdækningen til 20.000 dollar og at den medicinske behandling skulle betales af myndighederne. 

Den 21. april blev otte af de omkomne kørt ceremonielt gennem Kathmandu før de blev kremeret i en buddhistisk ceremoni.

Den 22. april besluttede de, at aflyse hele klatresæsonen for 2014. De udenlandske bjergbestigere i området besluttede sig for at forlade dette, da de blev udsat for trusler fra militante sherpaer, der truede med voldelige aktioner mod udenlandske bjergbestigere og mod de sherpaer, der fortsat ønskede at arbejde på bjerget. Ulykken blev brugt i en politisk kamp mod myndighedene i Nepal.

Noter 

Laviner
Begivenheder i 2014
Nepal
Mount Everest